
Градска  управа – Одељење за привреду и друштвене  делатности у Бору на основу члана 7. тачка 4. и  члана 14  став 4. и став 6. Закона о процени утицаја на животну средину (''Службени гласник Републике Србије'', бр. 94/24) и члана 136. став 1. Закона о општем управном поступку („Сл.гласник РС“ бр.18/16 и 95/2018-аутентично тумачење) а поступајући по захтеву носиоца пројекта „Електромрежа Србије“ ад Београд, Дирекција за инвестиције Сектор за грађевинске објекте, донела је 
                                                                          Р Е Ш Е Њ Е 

Није потребна израда процене  утицаја  на  животну  средину зa пројекат “Изградња магацинског објекта са надстрешницом, бетонског платоа и ограде у оквиру ТС Бор 2”, на кп.бр.2988/2 КО Бор 1, улица Николе Кртинића у Бору.  

Носилац пројекта је у обавези да при изградњи и редовном раду испоштује услове свих надлежних органа и институција, као и мера наведених у поглављу 7. предметног захтева. 
Пре почетка извођења радова носилац пројекта је у обавези да прибави Решење о условима заштите природе и у свему испоштује наведене услове Завода за заштиту природе Србије.
Носилац пројекта је у обавези да уколико у  било којој фази одвијања пројекта  дође до појаве опасног отпада, са истим поступати у складу са Законом о управљању отпадом (“Службени гласник РС” бр.36/09) као и правилником о начину складиштења паковања и обележавања опасног отпада (“Службени гласник РС” бр.92/10).
По престанку рада пројекта пре напуштања локације обавестити надлежног градског  инспектора за заштиту животне средине.
                                                              О Б Р А З Л О Ж Е Њ Е 

Носилац пројекта „Електромрежа Србије“ ад Београд, Дирекција за инвестиције Сектор за грађевинске објекте, поднео је захтев о потреби процене утицаја на животну средину за пројекат: “Изградња магацинског објекта са надстрешницом, бетонског платоа и ограде у оквиру ТС Бор 2”, на кп.бр.2988/2 КО Бор 1, улица Николе Кртинића у Бору.  

Уз Захтева о процени утицаја наведеног пројекта на животну средину, подносилац захтева је поднео следећу документацију:
Образац  у Прилогу 1 за предметни пројекат у складу са чланом 2. Правилника о садржини захтева о потреби процене утицаја и садржини захтева за одређивање обима и садржаја студије о процени утицаја на животну средину (“Сл.лист РС” ,бр. 69/2005)

Локацијски услови  бр.350-2-158/2025-III/05 Одељења за урбанизам грађевинске, комуналне, имовинско правне и стамбене послове, ГУ Бор. 

Услови за пројектовање и прикључење ”Електродистрибуција Србије”,Огранак “Електродистрибуција Зајечар” бр.2561200-Д-10.08-466012/2-2025 од 26.11.2025.

Обавештење Завода за заштиту природе Србије бр.021-115/2 од 06.02.2026.год.

Технички услови  издати од ЈКП “Водовод” Бор бр.3785/2 од 25.11.2025. године 

Обавештење-Министарство унутрашњих послова ,Сектор за ванредне сируације у Бору, Одсек за превентивну заштиту бр.ROP-BOR-36937-LOC-1/2025
Доказ о уплати РАТ у износу од 2.710,00 динара

Сагласно члану 14. став 1. и 2. члана 39. став 1.и 3. Закона о процени утицаја на животну средину (''Службени гласник Републике Србије'', бр. 94/24) надлежни орган је обавестио заинтересоване органе, организације и јавност.

Oбавештени заинтересовани органи, организације и јавност нису достваили мишљење. 

Увидом у приложену документацију уз захтев и по спроведеном поступку разматрања захтева, овај орган је утврдио да за горе наведени пројекат није потребна процена утицаја на животну средину a носиоцу пројекта налажу се  минималне мере заштите животне средине.

МИНИМАЛНЕ МЕРЕ ЗАШТИТЕ ЖИВОТНЕ СРЕДИНЕ

- Израдити План управљања отпадом од грађења и рушења

- Носилац Пројекта је у обавези да управља отпадом у скаду са одредбама Закона о

управљању отпадом („Сл. гласник РС” бр.109/25), Закона о амбалажи и амбалажном отпаду („Сл.гласник РС” бр. 36/09 и 95/18), Правилника о начину складиштења, паковања и обележавања опасног отпада („Сл.гласник РС” бр. 95/24), Правилник о категоријама, испитивању и класификацији отпада  („Сл.гласник РС” бр.56/10, 93/19, 39/21 и 65/24), Правилника о обрасцу дневне евиденције и годишњег извештаја о отпаду са упутством за његово попуњавање („Сл. гласник РС”,бр. 7/20 I 79/21).

 Управљање и поступање са опасним отпадом врши се у складу Правилником о начину складиштења, паковања и обележавања опасног отпада („Сл.гласник РС”, бр. 95/24), до предаје овлашћеним оператерима који поседују дозволу за управљање опасним отпадом, уз обавезно попуњавање документа о кретању опасног отпада.

-Носилац Пројекта је у обавези да попуњава Документа о кретању опасног отпада, у

складу са Правилником о обрасцу Документа о кретању опасног отпада, обрасцу

претходног обавештења, начину његовог достављања и упутству за њихово

попуњавање („Сл.гласник РС”, бр. 17/2017);
-Неопходно је дефинисати део простора у оквиру локације за привремено депоновање грађевинског материјала, опреме и другог материјала потребног за изградњу. Време привременог депоновања не сме бити дуже од периода извођења радова;

-Носилац Пројекта је у обавези да грађевински и остали отпадни материјал, који настане у току извођења радова, сакупи, разврста и привремено складишти у складу са извршеном класификацијом на одговарајућим одвојеним местима предвиђеним за ову намену, искључиво у оквиру градилишта; спроведе поступке за смањење количине отпада за одлагање (посебни услови складиштења отпада - спречавање мешања различитих врста отпада, расипања и мешања отпада са водом) и примену начела хијерархије управљања отпадом (превенција и смањење, припрема за поновну употребу, рециклажа и остале операције поновног искоришћења, одлагање отпада), односно одваја отпад чије се искоришћење може вршити у оквиру градилишта или у постројењима за управљање отпадом; приликом складиштења насталог отпада примени мере заштите од пожара и експлозија. Управљање отпадом спроводити у складу са Законом о управљању отпадом („Сл. гласник РС“, бр.109/25) и Правилником о категоријама, испитивању и класификацији отпада („Сл. гласник РС“, бр. 56/10, 93/19 и 39/21    и  65/24);
-Неопходно је да за реализацију предметног Пројекта буду коришћене најбоље доступне технике пројектовања, изградње, одржавања и коришћена најбоља пракса за очување животне средине;

-У току пројектовања и извођења радова на изградњи објеката применити мере заштите од пожара у складу са одредбама Закона о заштити од пожара (Сл.гласник РС бр. 111/2009, 20/2015, 87/2018 и 87/2018 - др. закони) и правилницима и стандардима који ближе регулишу изградњу објеката;

-Ради очувања околне вегетације, све потребне радове организовати и обавити уз

минимално ангажовање околног простора и на начин којим се чува и не оштећује

околна вегетација;

-Уколико дође до акцидентног загађења земљишта, површинских и подземних вода, обуставити рад и обавестити институције и предузећа овлашћена за санирање;

-У случају трајног престанка рада Носилац Пројекта је дужан да са локације безбедно и ефикасно уклони инсталирану опрему и уређаје, као и депонован материјал;

-Приликом сваке промене којом ће се увести нова опрема и уређаји као и нови капацитети који нису овим захтевом и решењем обухваћени, нослилац пројекта је у обавези да благовремено  обавести градског инспектора за заштиту животне средине.

-По престанку рада пројекта пре напуштања локације обавестити надлежног градског  инспектора за заштиту животне средине.

На основу горе наведеног, решено је као у диспозитиву.
Поука о правном средству: Против овог решења подносилац захтева може изјавити жалбу Министарству заштите животне средине  у року од 15 дана од дана пријема решења, а преко овог органа. 

Заинтересована јавност може изјавити жалбу против овог решења у року од 15 дана од дана његовог објављивања у средствима јавног информисања, а преко овог органа. Жалба се изјављује истом органу као у претходном ставу.

Достављено:

носиоцу пројекта 

заинтересовним органима и организацијама

средствима јавног информисања ради објављивања 

архиви    

